Ikki nafar o`zbekistonlik sambochi jahon chempioni, yana uch nafari esa kumush medalini qo`lga kiritdi

Toshkentdagi “Yunusobod” sport majmuasida davom etayotgan sambo bo`yicha kattalar o`rtasida Jahon chempionatining ikkinchi kungi bahslari vakillarimiz uchun omadli keldi. Bugungi dasturda sambochilarimiz ikkita oltin va uchta kumush medalga sazovor bo`lishdi.
Jangovar sambo yo`nalishida -58 kg vazn toifasida jang o`tkazgan terma jamoamiz a`zosi Bahodir Bakiev hal qiluvchi bahsda rossiyalik Aleksandr Nesterov ustidan ishonchli g`alabaga erishdi va O`zbekiston delegasiyasi hisobiga dastlabki oltin medalni taqdim etdi.
Terma jamoamiz hisobiga ikkinchi oltin medalni esa sambo bahslarida Ixtiyor Eshmurodov taqdim etdi. U -88 kg vazn toifasida rossiyalik Sergey Ryabovga qarshi bellashdi va chiroyli tarzda g`alaba qozonib, shohsupaning eng yuqori pog`onasiga ko`tarildi.
Shuningdek, sambochilarimizdan Sarbon Ernazarov (-71 kg vazn toifasida) rossiyalik Nikita Kleskovga qarshi kechgan bahsda imkoniyatni boy berdi va kumush medalga sazovor bo`ldi.
-79 kg vazn toifasida Ulug`bek Rahmonov ham finalda rossiyalik sportchi Uali Kurjevga qarshi bellashdi va mag`lubiyatga uchradi.
Bugungi dasturda terma jamoamizga yana bir kumush medalni jangovar sambo bo`yicha -64 kg vazn toifasida hamyurtimiz Oybek Soliev taqdim etdi. U finalda rossiyalik Shayx-Mansur Xabibullaevga qarshi gilamga chiqdi va imkoniyatni boy berdi.
Bugun ham kun davomida 7ta vazn toifasida bahslar bo`lib o`tdi. Quyida barcha vaznlarda g`olib va sovrindorlar bilan tanishing:
Ayollar:
-65 kg:
1. Yuliya Xrebenojko (Ukraina),
2. Ajar Salikova (Qozog`iston),
3. Sem Dun Van (Gollandiya), Lyusiya Babich (Xorvatiya).
-72 kg:
1. Alisa Shlesinger (Isroil),
2. Dildash Kurishbaeva (Qozog`iston),
3. Baseseg Sog-Ochir (Mo`g`uliston), Anastasiya Xomiachkova (Rossiya).
Erkaklar:
-71 kg:
1. Nikita Kleskov (Rossiya),
2. Sarbon Ernazarov (O`zbekiston),
3. Ramazan Xodjakov (Bahrayn), Vladislav Sayapin (Belarus).
-79 kg:
1. Uali Kurziev (Rossiya),
2. Ulug`bek Rahmonov (O`zbekiston),
3. Nedir Allaberdiev (Turkmaniston), Aidin Dartaev (Qozog`iston).
-88 kg:
1. Ixtiyor Eshmurodov (O`zbekiston),
2. Sergey Ryabov (Rossiya),
3. Sayidmuhammadriza Saidamani (Eron), Dimitro Stesenko (Ukraina).
Jangovar sambo:
-58 kg:
1. Bahodir Bakiev (O`zbekiston),
2. Aleksandr Nesterov (Rossiya),
3. Sergey Shilov (Moldova), Nurken Dombaev (Qozog`iston).
-64 kg:
1. Shayx-Mansur Xabibullaev (Rossiya),
2. Oybek Soliev (O`zbekiston),
3. Adilbek Seissov (Qozog`iston), Yauxeni Mikno (Belarus)